Тешко ми је кад се сетим
Тешко ми је кад се сетим

Тешко ми је кад се сетим

Празних дана кад сам спав'о,

Кад сам с књигом покрај стола,

Куњ'о,  дрем'о, презијав'о.

Отле, дотле, бре на изуст

Научити, брале, треба —

Ако хоћеш разјашњења

Потражи га озго с неба.

Двапут, трипут лист преврнем

Натежем се, мучим — борим,

П'онда књигу за пећ хитим

Да с' од бриге не растворим.

А да не бих онде ост'о,

Где ме случај јуче дов'о —

Примакнем се вину ледном

Те сам тако напредов'о.

Напомене 

 Објављена у књизи Песме, 1863, страна 26

Извори 

 Милорад П. Шапчанин: Целокупна дела, Књига прва, страна 36-37. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин